# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## **KÉPVISELŐ-TESTÜLETÉNEK**

2021. JÚNIUS 6-AI RENDKÍVÜLI NYILVÁNOS ÜLÉSÉRE

**TÁRGY:**

**MAGYAR FALU PROGRAM KERETEIN BELÜL**

**ÁLLAMI TULAJDONÚ INGATLANOK INGYENES ÖNKORMÁNYZATI TULAJDONBA ADÁSA**

**ELŐADÓ:**

**GALÁCZ GYÖRGY**

## **POLGÁRMESTER**

**ELŐTERJESZTÉS**

**Készült:** Balatonmáriafürdő Község Önkormányzati Képviselő-testületének 2021. július 6-ai rendkívüli, nyilvános testületi ülésére

**Tárgy:** Magyar Falu Program keretein belül Állami tulajdonú ingatlanok ingyenes önkormányzati tulajdonba adása

**Tisztelt Képviselő-testület!**

A Magyar Falu Program kibővítésével felmerült annak a lehetősége, hogy, a népességcsökkenés megállítása és az életminőség javítása céljából egyes állami feladatellátáshoz nem szükséges, az Önkormányzat közigazgatási területén fekvő állami tulajdonú ingatlanok (ingatlan hányad) ingyenes önkormányzati tulajdonba adásával hozzájárul az 5000 fő és az alatti lélekszámú települések fejlődéséhez.

A Program keretében a Magyar Nemzeti Vagyonkezelő Zrt. településenként megvizsgálta a kezelésében levő, fenti feltételeknek megfelelő ingatlanokat, és azok összesítve, egy csomagban kerülnének át az önkormányzat tulajdonába. A felajánlás egy lehetőség, amellyel minden, a Magyar Falu Programban érintett település élhet, melyen keresztül nem csak az önkormányzat vagyona gyarapodhat, hanem azok közösségi vagy egyéb célra történő hasznosítására is lehetőség nyílik.

Balatonmáriafürdő esetében a megvizsgált ingatlan; Balatonmáriafürdő belterület, „kivett beépítetlen terület” 878/27 hrsz-ú 189 m2 területű földrészlet került felajánlásra. A jelzett terület a mellékelt helyszínrajzon a Dózsa Gy. u.-i 78-82 számú ingatlanok mögött É-i irányban található.

Az ingatlanok aktuális természetbeni állapota szerint kerülhetnek átadásra, azaz a Magyar Államot, és az MNV Zrt.-t semmilyen rendezési és egyéb kötelezettség nem terheli. A felajánlott ingatlanok adatlapját és a nyilatkozatot 2021. július 15-ig kell postai úton megküldeni az MNV Zrt. részére.

Az ingatlan tulajdonjogának megszerzését nyilatkozat formájában szükséges megtenni. **Amennyiben az Önkormányzat közigazgatási területén van olyan állami tulajdonban lévő ingatlan, amely a fent jelzett célnak megfelel, de nem szerepel a felajánlott ingatlanok között, annak adatait megküldve a felajánlást operatív szinten koordináló MNV Zrt. részére van lehetőség megküldeni.** A javaslatban fel kell tüntetni ingatlan(ok) azonosító adatait (település, helyrajzi szám, fekvés, természetbeni cím). Az MNV Zrt. elvégzi az ingatlan vagyongazdálkodási stratégiai szempontú vizsgálatát és annak eredményétől illetően tájékoztatja az Önkormányzatot a felajánlott ingatlanok közé emelésének lehetőségéről.

A fentieknek megfelelően az alábbi ingatlanokokat javaslom ingyenes tulajdonba adásra az MNV Zrt. részére megküldeni:

* Balatonmáriafürdő **277 helyrajzi** **számon** felvett, kivett beépítetlen terület megnevezésű, 464 m2 területű ingatlan 1/1 tulajdoni hányadának
* Balatonmáriafürdő **1599 helyrajzi számon** felvett, kivett beépítetlen terület megnevezésű, 271 m2 területű ingatlan 1/1 tulajdoni hányadának
* Balatonmáriafürdő **500/12 helyrajzi számon** felvett, kivett közút megnevezésű, 1445 m2 területű ingatlan 1/1 tulajdoni hányadának

Ezek a területek a Helyi Építési Szabályzat szerint KÖ-u területek, tehát közút, ténylegesen is így vannak használatban.

Továbbá az önkormányzat által gondozott, karbantartott területekre:

* Balatonmáriafürdő **500/13** **helyrajzi** **számon** felvett, kivett üdülőépület, udvar megnevezésű 9776 m2 területű ingatlanból 1000 m2 területrész, Vk 2, (központi vegyes)
* Balatonmáriafürdő **02/34** **helyrajzi** **számon** felvett 5040 m2, Z1 (közpark) a parti sétány része,
* Balatonmáriafürdő **02/35** **helyrajzi** **szám** alatti tómederből: 4800 m2, Z1 (közpark), a parti sétány része,
* Balatonmáriafürdő **90** **helyrajzi** **számon** alatti területből: 1640 m2, Z1 (közpark), a parti sétány része,
* Balatonmáriafürdő **1595/17** **helyrajzi** **számon** felvett: 331 m2, részben Z1 (közpark), illetve közút szélesítés céljára,
* Balatonmáriafürdő **1598** **helyrajzi** **számon** felvett: 2885 m2, Z1 (közpark), a parti sétány része

**Határozati javaslat:**

Balatonmáriafürdő Község Önkormányzati Képviselő-testülete a „Magyar Falu Program keretein belül Állami tulajdonú ingatlanok ingyenes önkormányzati tulajdonba adása” tárgyú előterjesztést megtárgyalta és az alábbi döntést hozza:

1. A Magyar Állam 1/1 hányad tulajdonú Balatonmáriafürdő 878/27 hrsz. „kivett, beépítetlen terület” megjelölésű ingatlan ingyenes önkormányzati tulajdonba adására **igényt tart/nem tart igényt.**

Balatonmáriafürdő Község Önkormányzati Képviselő-testülete felhatalmazza a polgármestert, a szükséges jogi nyilatkozatok megtételére, az eljárás lebonyolításra.

b) Balatonmáriafürdő Község Önkormányzat Képviselő-testülete a Magyar Nemzeti Vagyonkezelő Zrt. felé kérelmet nyújt be, hogy a Magyar Állam tulajdonában lévő balatonmáriafürdői 02/34 hrsz. alatti 5040 m2 területű ingatlan, a 02/35 hrsz. alatti ingatlanból 4800 m2 területrész, a 90 hrsz. alatti ingatlanból 1640 m2 területrész, az 1595/17 hrsz. alatti 331 m2 területű ingatlan, az 1598 hrsz. alatti 2885 m2 területű ingatlan, az 1599 hrsz. alatti 271 m2 területű ingatlan, a balatonmáriafürdői 277 hrsz. alatti, 464 m2 területű ingatlan, a balatonmáriafürdői 1599 hrsz. alatti 271 m2 területű ingatlan, a balatonmáriafürdői 500/12 hrsz. alatti 1445 m2 területű ingatlan, valamint a balatonmáriafürdői 500/13 hrsz. alattiingatlanból 2000 m2 területrész tulajdonjogát (kezelői jogát) Balatonmáriafürdő Község Önkormányzata részére térítésmentesen átadja.

A képviselő-testület felkéri a polgármestert, hogy az önkormányzat kérését kinyilvánító határozattal a Zrt-t megkeresse és a területek átadásával kapcsolatos tárgyalásokat lefolytassa.

**Határidő:** megkeresésre: 8 nap

**Felelős:** Galácz György polgármester

Balatonmáriafürdő, 2021. 06. 30.