# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2021. JÚLIUS 6-AI RENKÍVÜLI NYILVÁNOS ÜLÉSÉRE

**TÁRGY:**

**Jóléti célú lakossági támogatásokról szóló rendelet megalkotása**

**ELŐADÓ:**

## mestyán valéria

**címzetes főjegyző**

ELŐTERJESZTÉS

**Készült:** Balatonmáriafürdő Község Önkormányzati Képviselő-testületének 2021. július 6-ai rendkívüli, nyilvános testületi ülésére

**Tárgy:** Jóléti célú lakossági támogatásokról szóló rendelet megalkotása

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (a továbbiakban Szt.) alapján 132. § (4) bekezdése értelmében: a települési önkormányzat felhatalmazást kapott, hogy rendeletben szabályozza az étkeztetés jogosultsági feltételeinek részletes szabályait, a települési támogatás keretében nyújtott ellátások jogosultsági feltételeit, valamint az ellátások megállapításának, kifizetésének, folyósításának, valamint felhasználása ellenőrzésének szabályait.

Az Szt. 45. § (3)-(5) bekezdése értelmében a képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.

A helyi rendeletben biztosítania kell a rászorultság elvét, melyet a Kúria 5014/2019/3., és 5030/2019/3. számú határozat is rögzít.

A korábbi szociális ellátásokról szóló önkormányzati rendeletet felülvizsgáltam a fenti elvek alapján új rendeletet hirdettem ki.

A települési önkormányzat azonban több éve rendszeresen évi egy alkalommal jövedelemtől függetlenül támogatta és a jövőben is támogatni kívánja az időskorú, nyugdíjas polgárait.

A rendeletben szabályozott támogatás összege a költségvetésben rendelkezésre áll. A pandémiára tekintettel az elmúlt évben 5.000 Ft/fő volt a támogatás, melyet bankszámlára utaltunk. Az alaprendeletünk 3000 Ft összeget határozott meg. Az életkor 62. életév volt. A tervezet két verziója készült, az egyik esetben marad a 62. életév, a második pedig felmenő rendszerben a jelenleg hatályos nyugdíjkorhatár elérését 65. életévet állapít meg. A támogatás legkésőbb a tárgyév december 20. napjáig kerül kifizetésre.

Balatonkeresztúr, 2021. június 30.

Mestyán Valéria

címzetes főjegyző

|  |  |
| --- | --- |
|  |  |

**Általános indokolás**

A korábbi szociális ellátásokról szóló önkormányzati rendeletet felülvizsgáltam. A szociális rászorultsággal biztosított ellátásokat és a csupán életkori feltételhez kötött önkormányzati támogatást külön rendeletben szükséges és indokolt szabályozni.

A települési önkormányzat azonban több éve rendszeresen évi egy alkalommal jövedelemtől függetlenül támogatta és a jövőben is támogatni kívánja az időskorú, nyugdíjas polgárait.

A rendeletben szabályozott támogatás összege a költségvetésben rendelkezésre áll. A támogatás legkésőbb a tárgyév december 20. napjáig kerül kifizetésre.

Ezen túlmenően a település minden balatonmáriafürdői állandó lakosként elhunyt állampolgár temetési szertartásán, amennyiben a helyi temetőben helyezik nyugalomba – sírcsokorral rója le kegyeletét, amelyen a képviselő-testület egy tagja vesz részt.

**RENDELET-TERVEZET**

Balatonmáriafürdő Község Önkormányzat Képviselő-testülete …/2021. (…) önkormányzati rendelete

a jóléti célú lakossági támogatásokról

Balatonmáriafürdő Község Önkormányzat Képviselő-testülete az Alaptörvény 32. cikk (2) bekezdése alapján, eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el.

**I. FEJEZET**

**Általános rendelkezések**

1. **A rendelet hatálya**

**1. §**

A rendelet hatálya kiterjed a Balatonmáriafürdő községben állandó lakóhellyel rendelkező személyekre.

**2. A hatáskör gyakorlásának szabályai**

**2. §**

A Képviselő-testület az e rendelet szerinti önkormányzati támogatásokkal kapcsolatos hatásköröket a polgármesterre ruházza át.

**II. FEJEZET**

**3. A támogatások formái**

**3. §**

(1) Balatonmáriafürdő Község Önkormányzata az alábbi támogatásokat nyújtja:

a) időskorúak egyszeri támogatása

b) kegyeleti koszorú

**4. Időskorúak egyszeri támogatása**

**4. §**

(1) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 62. életévüket betöltő és 62 évesnél idősebb időskorú személyeket évente egy alkalommal 3000 Ft/fő pénzbeli támogatásban részesíti.

(2) A támogatásra jogosult személyekről szóló kimutatást a Balatonkeresztúri Közös Önkormányzati Hivatal (a továbbiakban: hivatal) népességnyilvántartója készíti el a népességnyilvántartó rendszerből történő lekérdezés útján.

(3) A kimutatás alapján a hivatal szociális ügyintézője utcasoros bontásban elkészíti a támogatásra jogosultak névjegyzékét és azt átadja a házipénztár részére.

(4) A polgármester írásban értesíti a jogosult személyeket a támogatás kifizetésének helyéről, időpontjáról és a támogatás folyósításának végső időpontjáról.

(5) A támogatás legkésőbb a tárgyév december 20. napjáig fizethető ki az önkormányzat házipénztárából, vagy külön kérelemre a jogosult személy lakossági bankszámlájára történő utalás útján.  A határidő elmulasztása jogvesztő.

**Kegyeleti koszorú**

**5. §**

Balatonmáriafürdő Község Önkormányzat Képviselő-testülete a balatonmáriafürdői állandó lakosként elhunyt állampolgárok helyi községi temetőben tartott temetési szertartásán koszorúval rója le kegyeletét.

**III. FEJEZET**

**Záró rendelkezések**

**6. §**

(1) A rendelet kihirdetését követő harmadik napon lép hatályba.

(2) Ez a rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004. évi XXX. törvénnyel összhangban az Európai Közösségek jogszabályaival összeegyeztethető szabályozást tartalmaz.

                                                         Galácz György                  Mestyán Valéria

                                                        Polgármester                    címzetes főjegyző

A rendelet kihirdetve: 2021.

Mestyán Valéria

címzetes főjegyző

**RENDELET-TERVEZET**

**LÉPCSŐZETES**

Balatonmáriafürdő Község Önkormányzat Képviselő-testülete …/2021. (…) önkormányzati rendelete

a jóléti célú lakossági támogatásokról

Balatonmáriafürdő Község Önkormányzat Képviselő-testülete az Alaptörvény 32. cikk (2) bekezdése alapján, eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el.

**I. FEJEZET**

**Általános rendelkezések**

**1. A rendelet hatálya**

**1.§**

A rendelet hatálya kiterjed a Balatonmáriafürdő községben állandó lakóhellyel rendelkező személyekre.

**2. A hatáskör gyakorlásának szabályai**

**2. §**

A Képviselő-testület az e rendelet szerinti önkormányzati támogatásokkal kapcsolatos hatásköröket a polgármesterre ruházza át.

**II. FEJEZET**

**3. A támogatások formái**

**3. §**

(1) Balatonmáriafürdő Község Önkormányzata az alábbi támogatásokat nyújtja:

a) időskorúak egyszeri támogatása

b) kegyeleti koszorú.

**4. Időskorúak egyszeri támogatása**

**4.§**

(1) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 62. életévüket betöltő és 62 évesnél idősebb időskorú személyeket a 2021. évben egy alkalommal 3000 Ft/fő pénzbeli támogatásban részesíti.

(2) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 63. életévüket betöltő és 63 évesnél idősebb időskorú személyeket a 2022. évben egy alkalommal 3000 Ft/fő pénzbeli támogatásban részesíti.

(3) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 64. életévüket betöltő és 64 évesnél idősebb időskorú személyeket a 2023. évben egy alkalommal 3000 Ft/fő pénzbeli támogatásban részesíti.

(4) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 65. életévüket betöltő és 65 évesnél idősebb időskorú személyeket a 2026. évtől kezdődően évente egy alkalommal 3000 Ft/fő pénzbeli támogatásban részesíti.

(5) A támogatásra jogosult személyekről szóló kimutatást a Balatonkeresztúri Közös Önkormányzati Hivatal (a továbbiakban: hivatal) népességnyilvántartója készíti el a népességnyilvántartó rendszerből történő lekérdezés útján.

(6) A kimutatás alapján a hivatal szociális ügyintézője utcasoros bontásban elkészíti a támogatásra jogosultak névjegyzékét és azt átadja a házipénztár részére.

(7) A polgármester írásban értesíti a jogosult személyeket a támogatás kifizetésének helyéről, időpontjáról és a támogatás folyósításának végső időpontjáról.

(8) A támogatás legkésőbb a tárgyév december 20. napjáig fizethető ki az önkormányzat házipénztárából, vagy külön kérelemre a jogosult személy lakossági bankszámlájára történő utalás útján.  A határidő elmulasztása jogvesztő.

**Kegyeleti koszorú**

**5. §**

Balatonmáriafürdő Község Önkormányzat Képviselő-testülete a balatonmáriafürdői állandó lakosként elhunyt állampolgárok helyi községi temetőben tartott temetési szertartásán egy koszorúval rója le kegyeletét.

**III. FEJEZET**

**Záró rendelkezések**

**6. §**

(1) A rendelet kihirdetését követő harmadik napon hatályba.

(2) Ez a rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004. évi XXX. törvénnyel összhangban az Európai Közösségek jogszabályaival összeegyeztethető szabályozást tartalmaz.

                                                        Galácz György                  Mestyán Valéria

                                                        Polgármester                    címzetes főjegyző

A rendelet kihirdetve: 2021…..

Mestyán Valéria

címzetes főjegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonmáriafürdő Község Önkormányzat Képviselő-testületének a jóléti célú lakossági támogatásokról szóló önkormányzati rendelet-tervezete** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| Önkormányzat Képviselő-testülete által biztosított jóléti célú lakossági támogatások feltételeit, mértékét, elbírálásának rendjét a korábbi jól bevált gyakorlat szerint biztosítjuk a meghatározott életkorú, élethelyzetű polgárai számára jövedelemtől függetlenül. | | | A 2021. évi költségvetésben tervezett keretösszegek rendelkezésre állnak. | | nincs. | nincs | | Nincs. |
| **A rendelet megalkotása szükséges, mert:** A Kúria döntését figyelembe véve e támogatási formák eredeti jogalkotói hatáskörben állapíthatók meg törvényesen. | | | | | | | | |
| **A rendelet megalkotásának elmaradása esetén várható következmények:**  Az önkormányzat által eddig biztosított támogatások esetleges elvonása, lehetősége az állampolgárok részéről negatív megítélést eredményezne. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |